Brokerii protestează față de plafonarea prețurilor la polițele RCA și avertizează că românii vor plăti mai mult
Uniunea Națională a Societăților de Intermediere și Consultanță în Asigurări (UNSICAR), în calitate de asociație reprezentativă a distribuitorilor de asigurări din România, a trimis o scrisoare ministrului Finanțelor, Marcel Boloș, în care protestează față de proiectul de Hotărâre de Guvern pentru prelungirea pentru încă trei luni, până la 31 martie 2025, a plafonării comisionului de distribuție și înghețării prețurilor la polițele RCA, considerând că acesta are potențialul de a destabiliza iremediabil distribuția de asigurări din România și de a expune distribuitorii de asigurări la un risc major de faliment, conform unui comunicat emis redacției.